ועדת הכספים, כנסת 18, פרוטוקול מספר 1060, 2012-04-02 11:00

משה גפני: אנחנו עוברים לסעיף הבא בסדר-היום: ערבות מדינה ל"חברת החשמל" להנפקה פרטית.

משה גפני: מי מציג?

משה גפני: בבקשה.

גיל שבתאי: בוקר טוב, שר האוצר מבקש את אישור ועדת הכספים להעמיד ערבות מדינה בהיקף של מיליארד וחצי שקלים ל"חברת החשמל" להנפקה פרטית.

גיל שבתאי: כמו שאתם יודעים, בשנה האחרונה יש שיבושים קשים באספקת הגז הטבעי ל"חברת החשמל".

גיל שבתאי: גם השיבושים הקשים והפסקות אספקת הגז ממצרים וגם הירידה של התפוקה של גז מ"ים תטיס" גוררים עלייה מאוד גבוהה בעלויות הדלקים.

גיל שבתאי: ולכן, בעקבות העלייה של העלויות האלה וגם העלייה במחירי החשמל, גיבשנו יחד עם "חברת החשמל" ויחד עם "רשות החשמל" מתווה מדורג לעליית תעריף החשמל.

גיל שבתאי: למתווה המדורג הזה - - -

משה גפני: לא הבנתי.

משה גפני: אתם מבקשים מאתנו עכשיו שנעלה את – מה אתם מבקשים?

גיל שבתאי: לא, אני אומר:

גיל שבתאי: בעקבות העלייה במחירי הדלקים - - -

משה גפני: בשביל מה אתה אומר לי שיש עלייה במחירי החשמל?

גיל שבתאי: לא, אמרתי שיש מתווה מדורג לעליית מחירי החשמל שבעקבותיו נוצרה בעיית - - -

משה גפני: היה דיון בפעם הקודמת לגבי הנושא הזה של הנחות שהיה צריך לתת במחירי החשמל ששר האנרגיה עדיין לא התפנה לעניין ומי עוד לא התפנה לעניין?

משה גפני: שר האוצר?

משה גפני: לא זוכר מי.

משה גפני: יש הנחות.

גיל שבתאי: אני לא מכיר את הסיפור הזה.

משה גפני: יש הנחות.

אודי אדירי: הנחות שיש מתוקף החוק?

משה גפני: כן.

משה גפני: זה 1.5% - מה זה היה?

אודי אדירי: היה על זה דיון בוועדת הכלכלה של הכנסת.

משה גפני: גם פה היה דיון.

משה גפני: נו, ו-?

שגית אפיק: גם פה היה דיון.

אודי אדירי: היה דיון והוספו אוכלוסיות באופן שבו ה-1.5% ימומשו.

אודי אדירי: היום, למרות שהאוכלוסיות הקיימות היום, לכאורה הן אוכלוסיות שאם כולן היו מממשות את ההנחה שהן זכאיות להן, היו מתקרבות ל-1.5%, בפועל זה כמדומני 0.7%.

משה גפני: נכון.

אודי אדירי: בדיון שהיה בוועדת הכלכלה ועבר גם לקריאה שנייה ושלישית הוספו אוכלוסיות לחוק, כך ששיעור השימוש יגיע קרוב לוודאי ל-1.5%.

משה גפני: לא, אבל כאן בוועדה נאמר לפני מספר שבועות שהשרים עדיין לא הספיקו לדון בזה.

אודי אדירי: אז אני אומר:

אודי אדירי: בדיון שהיה בוועדת הכלכלה - - -

משה גפני: תחזור פעם רביעית על הדיון שהיה בוועדת הכלכלה.

משה גפני: אני שואל: האם זה נכון שלשר האנרגיה לא היה זמן?

אודי אדירי: את זה רצוי לשאול את שר האנרגיה, אבל אני יודע להגיד ש - - -

משה גפני: ולשר האוצר היה זמן?

אודי אדירי: הלכה למעשה - - -

משה גפני: מה אתה מספר לי על ועדת הכלכלה?

משה גפני: אמרו כאן שעדיין לא גמרו לדון על זה.

משה גפני: היה אפשר להכניס את ילדי צ'רנוביל בזה שיהיו הנחות בחשמל.

אודי אדירי: אמרו את אותו הדבר גם בוועדת הכלכלה.

משה גפני: לא, מה שאמרתם בוועדת הכלכלה, לא מעניין אותי, תענה לי.

אודי אדירי: לא, אני אומר - - -

משה גפני: השרים, אין להם זמן לדון בהנחות לנכים, לילדי צ'רנוביל, אין?

אמנון כהן: לקשישים, כן.

משה גפני: אין זמן?

משה גפני: מה, הם עסוקים בלימוד תורה?

משה גפני: אני שואל אם אין להם זמן.

משה גפני: טוב, תמשיך הלאה, נו.

משה גפני: תשובות בממשלה הזאת אני לא אקבל.

גיל שבתאי: תודה.

גיל שבתאי: אז לאור הרצון - - -

משה גפני: מה שנעשה – יהיה.

משה גפני: מה שלא נעשה – לא יהיה.

אמנון כהן: זו מציאות החיים, אדוני.

משה גפני: בסדר, מציאות קשה מאוד.

משה גפני: מה עם ילדי צ'רנוביל?

משה גפני: אפשר פשוט "להתפלץ".

גיל שבתאי: בעקבות העלייה החדה במחירי הדלקים ולאור הרצון - -

משה גפני: אנחנו מעבירים את ישיבות הממשלה לכאן.

משה גפני: כן.

גיל שבתאי: - - למתן את עליית התעריף גובשה חבילה כוללת של צעדים שעושה אותם - - -

אמנון כהן: למתן תעריף הוא רוצה.

גיל שבתאי: למתן את עליית התעריף בעקבות העלייה הגדולה במחירי הדלקים גובשה חבילה כוללת של משרד האוצר יחד עם "חברת החשמל" ו"רשות החשמל" ש - - -

משה גפני: אישור הערבות הזאת, מה יעשה למחירים?

גיל שבתאי: אישור הערבות הזאת יסייע ל"חברת החשמל" להתגבר על הפער בתזרים המזומנים שנוצר בעקבות המיתון בעליית תעריף החשמל - - -

שכיב מוראד שנאן: ולא ימנע את עליית המחירים.

גיל שבתאי: לא, גובשה חבילה למתן את עליית התעריף.

גיל שבתאי: התעריף היה צריך לעלות בסדר גודל של מעל 35%, אודי?

אודי אדירי: כן, סדר גודל.

גיל שבתאי: סדר גודל של מעל 35%.

גיל שבתאי: אנחנו, יחד עם - - -

משה גפני: כמה?

גיל שבתאי: התעריף היה אמור לעלות במעל 35%, כי התעריף אמור לגלם את כל עליית מחירי הדלקים.

גיל שבתאי: גיבשנו חבילה יחד עם "רשות החשמל" ויחד עם "חברת החשמל" כדי למתן את במשך שלוש שנים את עליית התעריף.

גיל שבתאי: למיתון הזה בעליית התעריף - - -

משה גפני: בכמה הערבות הזאת תמתן?

גיל שבתאי: הערבות הזאת היא חלק מסל כולל של כלים שאנחנו מעמידים, ביניהם: הפחתה משמעותית של מס הבלו, פריסה של המסים, דחיית הפקדות בחשבון הייעודי של "חברת החשמל", פריסת תשלומי המע"מ, ולכן כל החבילה הזאת מאפשרת לנו בעצם למתן את עליית התעריף למשך שלוש שנים.

גיל שבתאי: בעקבות המיתון ובעקבות הפריסה של התעריף במשך שלוש שנים נוצרת בעיה תזרימית ל"חברת החשמל", שהערבות מסייעת לה.

גיל שבתאי: הערבות הזאת של מיליארד וחצי שקלים היא רק צעד ראשון.

אמנון כהן: איך קבעתם 1.5, אולי צריך - - - ?

גיל שבתאי: מיליארד וחצי שקלים.

אמנון כהן: איך קבעתם אותם?

אמנון כהן: למה לא אחד?

אמנון כהן: למה לא ארבעה?

גיל שבתאי: אז זה על בסיס תזרים המזומנים של "חברת החשמל" והתחזית על הצורך שלה לחודשים הקרובים.

גיל שבתאי: צפוי שנבוא לוועדת הכספים עם ערבות נוספות בחודשים הקרובים, ערבות שהולכת להיות להנפקה ציבורית.

גיל שבתאי: הערבות הזאת הולכת להיות להנפקה פרטית.

גיל שבתאי: בעוד חודשיים-שלושה נבוא לפה עם בקשה נוספת לערבות מדינה שהסכום שלה עדיין לא נקבע, אבל היא הולכת להיות הנפקה ציבורית, כלומר, הנפקה לציבור כולו בתשקיף ש"חברת החשמל" עכשיו עושה לציבור.

גיל שבתאי: לכן, הערבות הזאת היא עכשיו רק צעד ראשון כדי להתגבר על החודשים הקרובים.

שכיב מוראד שנאן: לא הבנתי בדיוק את הנושא של עליית המחירים, איך זה בדיוק הולך להשפיע ותפרט לנו בדיוק איך הדברים יתנהלו.

אודי אדירי: אסביר טיפה על עניין התעריף.

אודי אדירי: למעשה, ביחס לתעריף הקיים היום, ל"חברת החשמל" נגרמו עלויות דלקים עצומות בעקבות היעדר גז מצרי, ההידלדלות של מאגר "ים תטיס" ועליית מחירי הדלקים העולמית.

אודי אדירי: אם אנחנו מסתכלים ביחס לשנת 2010, שאז היו ימים כתיקונם, עלות הדלקים של החברה גדלה בלמעלה בעשרה מיליארד שקלים בשנה.

אודי אדירי: זו עלות עצומה, זו למעלה מהכפלה של עלות הדלקים.

אודי אדירי: חלק מזה כבר נמצא בבסיס התעריף, כי זה לא סוד שהתעריף כבר הועלה בשנת 2011.

אודי אדירי: כשאנחנו מסתכלים על עלות הדלקים ש"חברת החשמל" צריכה לשלם בשנה הקרובה בשביל לייצר חשמל, העלות הזאת גבוהה ב-7.7 מיליארד שקלים, מה שמוכר לה היום בתעריף.

אודי אדירי: זאת אומרת, שאם לא היתה ערבות מדינה ו"רשות החשמל" היתה פועלת על-פי חוק וצריכה להעלות ל"חברת החשמל" את התעריף בהתאם לגידול שחל בעלויות הדלקים, היא היתה צריכה לתת ל"חברת החשמל" 7.7 מיליארד שקלים השנה.

אודי אדירי: 7.7 מיליארד שקלים הם בין 35% לבין 38% תלוי בכמה ההנחות – עלייה בתעריף החשמל.

אודי אדירי: זה מה שהיה אמור לקרות בימים כתיקונם.

אודי אדירי: אבל מכיוון שכולם הבינו שזה דבר בלתי סביר, אז "רשות החשמל" פנתה למשרד האוצר ולגופים נוספים ולחברה, וביחד גיבשו מתווה.

אודי אדירי: המתווה הזה אומר: "חברת החשמל" את לא תקבלי את כל הכסף בבת אחת.

אודי אדירי: במקום לקבל השנה 38%-35%, תקבלי השנה כ-8% - - -

שכיב מוראד שנאן: ובכמה יעלה המחיר?

אודי אדירי: המחיר השנה יעלה במקום ב-38% למשקי הבית - ב-8.3% והתעריף הכולל יעלה ב-8.9%.

אודי אדירי: בשנה הבאה יעלה המחיר בעוד כ-4%, ובסופו של דבר "חברת החשמל" תקבל את הכסף הזה בהדרגה.

אודי אדירי: יוצא איפה ש"חברת החשמל" במקום לקבל מהציבור 7.7 מיליארד שקלים בשנה, מקבלת השנה מהציבור 1.3 מיליארד שקלים.

אודי אדירי: על הפער הזה צריך לגשר, אז חלק מהגישור מגיע על-ידי גיוסים ש"חברת החשמל" עושה ומקורות שהיא מעמידה, והתפרסם - - -

שכיב מוראד שנאן: ומה הם?

אודי אדירי: מה הפעולות ש"חברת החשמל" התבקשה לעשות?

שכיב מוראד שנאן: לא, מאיפה הם מגייסים עוד כסף?

אודי אדירי: "חברת החשמל" התבקשה במסגרת המתווה הזה לעשות מספר פעולות: אחד, להפחית את ההוצאות שלה בכחצי מיליארד שקלים, הדבר השני, לעשות - - -

שכיב מוראד שנאן: זה פיטורי עובדים או מה?

אודי אדירי: לא, לא פיטורי עובדים, אבל צמצום בעלויות שונות - גם צמצום מול ספקים, גם - - -

שכיב מוראד שנאן: הורדת שכר הבכירים, כל הדברים האלה?

אודי אדירי: למיטב ידיעתי, אין הורדת שכר בתוך המתווה הזה, אם "חברת החשמל" תציג משהו אחר - - -

משה גפני: תגיד לי, מה, אתה התחלת לדבר אפיקורסות היום?

משה גפני: להוריד שכר ב"חברת החשמל"?

שכיב מוראד שנאן: אני יודע, אני חולם.

משה גפני: לבכירים?

שכיב מוראד שנאן: מותר לי לחלום?

משה גפני: כן.

אודי אדירי: מעבר לערבות, "חברת החשמל" צריכה למצות את יכולת הגיוס שלה ללא ערבות מדינה.

אודי אדירי: זו חברה שיש לה יכולות גיוס והיא צריכה למצות אותם.

אודי אדירי: "חברת החשמל" התבקשה לפעול לשחרור כספים בכל - - -

שכיב מוראד שנאן: אתה אומר דברים בעלמא, מה - ?

אודי אדירי: אה, "נוריד לקרקע".

אודי אדירי: מבחינת התייעלות, הדבר השני זה חוב - "חברת החשמל" בשנים 2012, 2013 יש לה גם חובות עבר שנפרעים בהיקף של כשמונה מיליארד שקלים לשנתיים הללו ביחד.

אודי אדירי: אז את החוב הזה "חברת החשמל" צריכה למחזר באופן עצמאי בלי קשר לערבות של המדינה.

אודי אדירי: היא צריכה לדעת ללכת ולגייס את הכסף הזה, כשמונה מיליארד שקלים בשנתיים האלה.

אודי אדירי: "חברת החשמל" התבקשה לפעול לשחרור של כספים שנמצאים בפיקדונות ארוכי טווח, על מנת לשלם חשמל חינם לפנסיונרים בעוד 30 שנה בהיקף נרחב של 600 מיליון שקלים עד סוף שנה, ולאחר מכן סכומים נוספים.

אודי אדירי: זאת אומרת, אלו פעולות ש"חברת החשמל" התבקשה לעשות.

אודי אדירי: המדינה ביצעה מספר פעולות, אחד מהם ידוע וכבר נמצא בבסיס החישוב, זה הפחתת הבלו, אבל מעבר לזה - דחיית תשלומי מס הכנסה, דחיית תשלומי מע"מ.

אודי אדירי: "רשות החשמל" שחררה פיקדונות של החברה, וכל זה ביחד אמור לסייע ל"חברת החשמל" לגשר על הפער התזרימי הזה שבעצם במקום לקבל 7.7 מיליארד שקלים השנה, היא מקבלת רק 1.3 מיליארד שקלים ואת שאר הכסף היא מקבלת בשנים 2013 ו-2014.

שכיב מוראד שנאן: עד 2014 אנחנו כל הזמן במגמת עליית מחירים ב"חברת החשמל".

אודי אדירי: עד 2013, 2014 אנחנו במגמה של עלייה מתונה, בוודאי ללא הפחתה.

אודי אדירי: זה גם תלוי איך יראו הדברים עד אז.

אמנון כהן: בעולם.

אודי אדירי: אבל פה צריך להדגיש שגם כשיחזור הגז בשנת 2013, תעריף החשמל לא ירד, כי פרסנו את זה על פני שלוש שנים.

שכיב מוראד שנאן: הבנת?

גיל שבתאי: בגלל הפריסה.

משה גפני: כן, חבר הכנסת אמנון כהן, בבקשה.

משה גפני: שאלה שלא ממן העניין הזה?

אמנון כהן: בעניין הזה, אבל כרגע לא בהקשר של הערבות.

אמנון כהן: טיפלתי בוועדת הפנים בנושא של מערכת אנרגיה סולארית על הגגות.

אמנון כהן: אנחנו רוצים לעודד שימוש באנרגיה שיהיה לנו חשמל.

אמנון כהן: פנו אלי אזרחים שהסכימו ועשו את כל ההיתרים.

אמנון כהן: אבל כשבאים להתקשר עם "חברת החשמל" – אולי זו רגולציה של "חברת החשמל" – יש מסלול שמשרד האוצר יצר של 10% "מס ירוק", כי הוא אומר: תשמע, אני אזרח פשוט, אין לי חברה ואני צריך לקבל החזר כביכול מההפחתה.

אמנון כהן: זאת אומרת, הצריכה בסכום x, הייצור בחשמל - y, מפחיתים את הצריכה ומגיע לו איזה 500 שקלים, 700 שקלים, 1,000 שקלים, תלוי בגודל, ואז בשביל זה הוא צריך לפתוח תיק במס הכנסה.

אמנון כהן: משרד האוצר אמר: לא, אם אתה אזרח רגיל אנחנו נותנים לך ניכוי מס במקור עם 10% "מס ירוק" – זה מה שיצרו.

אמנון כהן: ואמרו לי ש"חברת החשמל" לא מקבלת את ההסדר הזה.

אמנון כהן: אז אם אנחנו רוצים לעודד שישימו בגגות של בתים או במתנ"סים דברים כאלה - - -

אודי אדירי: אגיד מה שידוע לי, אבל לא בטוח שזו תשובה לכל השאלה שלך ואין פה רשות מסים.

אודי אדירי: עד ארבעה קילוואט, זה מה שנקרא "מתקן ביתי" ולא "מסחרי" ולא "עסקי", למעשה, למיטב ידיעתי, יש פטור במס, פטור מוחלט שנועד לעודד מתקנים ביתיים.

אמנון כהן: הבנתי.

אודי אדירי: מעל ארבעה קילוואט צריך לשלם מס הכנסה.

אודי אדירי: אני לא בקיא בהסדרי המס - - -

שכיב מוראד שנאן: כולל הארבעה קילוואט או שלא?

אודי אדירי: אתה שואל אם - - -

אמנון כהן: עד ארבעה קילוואט כך – לא חושב.

אודי אדירי: לא יודע את התשובה, לא רוצה להגיד.

אמנון כהן: מה אחר כך?

אודי אדירי: אחר כך משלמים מס הכנסה לפי כללים שקובעת רשות המסים שיכול - - -

אמנון כהן: "מס ירוק" אמרו, אמרו שיש איזשהו מסלול של "מס ירוק" של 10% - לעודד.

אודי אדירי: אולי זה דומה למה שיש בשכר דירה – "מסלול ירוק" של 10%, אבל אני מדבר פה מתוך השערות וצריך לבדוק את זה.

גיל שבתאי: אנחנו לא מכירים, אנחנו צריכים לבדוק.

אמנון כהן: ברשות המסים?

גיל שבתאי: כן.

אמנון כהן: "רשות המסים" קבעו, "חברת החשמל" לא מקבלת.

אמנון כהן: בדקתי, האזרחים אמרו שאמרו להם ללכת ל"מסלול הירוק" 10%, משרד האוצר מכיר בזה, "חברת החשמל" לא מכירה בזה.

אמנון כהן: הם עושים בעיות.

אמנון כהן: מה אתה אומר, אדוני?

אמנון כהן: ידידי, אורן?

אורן הלמן: שכמו שאמר אודי פה - גם אני לא מכיר את הסיפור הזה.

אורן הלמן: אני מבטיח שאבדוק ואחזור אליך עם תשובה.

אמנון כהן: איך אתם?

אמנון כהן: אין לכם פניות מאזרחים?

אורן הלמן: "חברת החשמל" היא חברה גדולה מאוד, יכול להיות שיש, אבל אבדוק את זה.

אורן הלמן: זה אגף השיווק, הם לא נמצאים פה כרגע.

אמנון כהן: כבודו יהיה בקשר אתי עוד היום, יבדוק מה אני יכול לענות לאותם האזרחים שחרדים לגורלם.

אורן הלמן: עוד היום ויכול להיות אפילו שאם תרצה אנחנו נוכל לחבר אותך ישירות לאנשים שלנו בכדי שתוכל להעלות - - -

אמנון כהן: כן, אדוני.

אמנון כהן: אשמח מאוד לתת להם תשובות.

אמנון כהן: תודה רבה.

אורן הלמן: אין שום בעיה.

אורן הלמן: מייד בסוף הדיון.

אמנון כהן: לגבי הערבות, אני רוצה רק להגדיל את הסכום?

אמנון כהן: לא?

משה גפני: אדירי אמר שהם יבואו שוב.

אמנון כהן: שזה יפחית עוד יותר לאזרח.

משה גפני: לא, מי אמר?

משה גפני: אתה אמרת?

קריאות: גיל אמר.

משה גפני: גיל, אתה אמרת שתבואו עוד פעם אם תצטרכו - - -

גיל שבתאי: אנחנו צפויים להגיע שוב עם ערבות נוספת בחודשים הקרובים להנפקה ציבורית.

משה גפני: אוקיי.

משה גפני: אני רק מבקש - - -

גיל שבתאי: שהסכום שלה עדיין לא נקבע, ייקבע בהמשך.

משה גפני: אתה תוכל לענות לי, אורן?

משה גפני: לגבי - - -

אורן הלמן: לא יודע על מה.

שכיב מוראד שנאן: כבוד היושב-ראש, אתה מרשה לי משהו?

משה גפני: כן, בבקשה.

שכיב מוראד שנאן: אני אישית מתנה את התמיכה שלי בזה ש"חברת החשמל" תבוא עם הצעה בנושא של הנחות לנכים - -

משה גפני: אז אני הולך לדבר על זה עכשיו.

שכיב מוראד שנאן: - - כפי שעשינו בנושא של המים.

אמנון כהן: לא, יש חוק.

משה גפני: כן, אני הולך להקריא את החוק.

משה גפני: תראה את ההבדל, חבר הכנסת שנאן - - -

שגית אפיק: מה על חוק משק החשמל?

אמנון כהן: חוק על הפחתה.

משה גפני: ההפחתה, שנייה.

שגית אפיק: אה, סליחה.

משה גפני: תראה את ההבדל, אתה יודע, אפשר "להתפלץ", באמת, אתה נמצא פה בעולם השקר – אנחנו העברנו החלטה, ההחלטה הזאת היא לא החלטה בחוק, היא החלטה של ועדת הכספים שיצטרכו ליישם אותה.

משה גפני: אוי ואבוי לחיים שלהם - - -

אמנון כהן: על המים אתה מדבר.

משה גפני: על המים.

משה גפני: אוי ואבוי לחיים שלהם אם הם לא יישמו את זה, תאמין לי, אני לוקח את זה אישית, מכיוון שראיתי - -

שכיב מוראד שנאן: אתה לא לבד.

משה גפני: - - בהיטל הבצורת – אמנון כהן ואורי מקלב ראו – מה המשמעות של עניין המים אצל נכים.

משה גפני: אתה יודע, זו פשוט מדינה של "סדום ועמורה", ללכת ולקחת מהם סכומי עתק בגלל שעם זה הם חיים עם הבריאות.

משה גפני: עכשיו, זה אותו דבר עם החשמל, במידה רבה.

משה גפני: פה יש חוק, זו כבר לא החלטה של ועדת הכספים.

משה גפני: המחוקק קבע ש"צרכן הזכאי לגמלה לפי סעיף...

משה גפני: חוק הבטחת הכנסה.

משה גפני: ..

משה גפני: בעד 400 הקוט"ש...", בסדר – "השר", הכוונה שר האנרגיה והמים, נכון?

משה גפני: זה השר.

שגית אפיק: שר התשתיות.

שכיב מוראד שנאן: זו ההגדרה.

משה גפני: שר התשתיות זה שר האנרגיה והמים - זה מצ'רנוביל.

אמנון כהן: צ'רנוביל.

שכיב מוראד שנאן: אין יותר משרד תשתיות.

משה גפני: כן.

משה גפני: אתה מבין, מגיע העוזר של השר עכשיו ושואל למה לא הכנסנו את ילדי צ'רנוביל, ואורי מקלב אומר לו: ניסיתי, והוא אומר: האוצר אומר שלא ניסית.

אמנון כהן: לא, השר התנגד אז.

משה גפני: פשוט - עולם השקר.

משה גפני: תאמין לי, לא צריך כבר להתרגש מכלום.

משה גפני: "השר, בהתייעצות עם שר הרווחה ובהסכמת שר האוצר, רשאי לקבוע אוכלוסיות נזקקות נוספות", קבעו: "נכים" - קבעו.

משה גפני: עכשיו, השרים האלה היו צריכים לשבת.

משה גפני: בישיבה הקודמת בוועדת הכספים – וכמובן, זה 1.5% מסה"כ התשלומים המשולמים על-ידי הצרכנים, זו ההנחה – שאלתי למה לא נותנים את ה-1.5% הזה?

משה גפני: הרי יש נכים, הרי אנחנו נמצאים במדינה של פערי מעמדות קשים מאוד, יש אנשים שרעבים ללחם, הם צריכים חשמל.

אמנון כהן: שרים צבועים.

משה גפני: בקיצור, אז אמרו: השרים עוד לא הספיקו.

משה גפני: אומר עכשיו מר אדירי, רכז אנרגיה במשרד האוצר, שמתברר לפי ועדת הכלכלה שהולכים להעביר חוק שבעזרת השם כשהחוק הזה יעבור, יגיעו ל-1.5%, אז יתווספו כל מיני אוכלוסיות.

אודי אדירי: זה עבר בקריאה שנייה, שלישית, אדוני היושב-ראש.

משה גפני: קריאה שנייה ושלישית, כן, בעזרת השם.

משה גפני: אני רק רוצה לדעת - - -

אודי אדירי: לא, לדעתי זה עבר קריאה שנייה ושלישית - זה חוק בישראל.

משה גפני: זה בסדר, הבנתי.

משה גפני: היות ואני 23 שנה בכנסת - -

אודי אדירי: זה חוק.

משה גפני: - - אז מה פירוש המלה "עבר" בוועדה ומתי זה - - -

אודי אדירי: לא, עבר במליאה.

משה גפני: אה, עבר במליאה.

אודי אדירי: זה חוק בישראל.

אמנון כהן: אז למה זה לא מתקיים?

אמנון כהן: את זה שואל היושב-ראש.

אמנון כהן: למה זה לא מתקיים?

משה גפני: לא, בסדר.

משה גפני: כשזה יגיע ל-1.5% אז יגיע ל-1.5%, אז הכול יהיה בסדר.

משה גפני: אני רק שואל האם אתם יכולים לתת לי או לנו לוועדה את הכסף שאתם מרוויחים עד אז כדי שנוכל לחלק "קמחא דפסחא" לנכים?

אודי אדירי: לא, רק - - -

משה גפני: מה רק?

משה גפני: מה עם הכסף עד היום?

משה גפני: היום זה 0.7% - - -

אמנון כהן: שיזרקו אותו רטרואקטיבית, אדוני.

אודי אדירי: לא, צריך לציין - - -

משה גפני: אגב, זה לא יגיע ל-1.5%.

אודי אדירי: הכסף - - -

משה גפני: שלא תהיה טעות, הוא סתם אומר.

אודי אדירי: הכסף, אדוני היושב-ראש - - -

משה גפני: מאיפה אתה יודע שזה יגיע ל-1.5%?

משה גפני: בדקת?

אודי אדירי: רגע, אסביר.

משה גפני: תסביר.

אודי אדירי: קודם כל, הכסף אצל צרכני החשמל.

אודי אדירי: הרי כשזה מגיע ל-1.5% המשמעות ברורה, תעריף החשמל הממוצע לאוכלוסייה עולה ב-1.5%, צריך להבין את זה.

משה גפני: חוק עשו, הבנתי?

משה גפני: חוק.

משה גפני: הבנת?

אודי אדירי: זה לא אצלנו באוצר הכסף.

משה גפני: טוב, בסדר, מאה אחוז.

אודי אדירי: עכשיו, אתה שואל האם זה יגיע ל-1.5% - - -

משה גפני: תגיד לי, אורן, אתם לא יכולים לעשות משהו?

משה גפני: עזוב את האוצר, אתם לא יכולים לעשות משהו ב"חברת החשמל"?

אורן הלמן: לא.

משה גפני: יש נכים, יש נזקקים, באמת?

משה גפני: תורידו קצת משכר הבכירים.

אורן הלמן: אמרנו כבר בפעם הקודמת - - -

משה גפני: שמה?

אורן הלמן: את התשובה ששמעת - - -

אמנון כהן: באיזו ועדה?

אורן הלמן: פה.

אורן הלמן: את התשובה שאמרת ששמעת כבר, שבשנת 2012 שכר עובדי "חברת החשמל" מהווה 15% מכלל הוצאותיה.

אורן הלמן: כלומר, גם אם תפטרו מחר בבוקר את כל עובדי "חברת החשמל" - -

משה גפני: לא, לא אמרתי לפטר.

משה גפני: יש - - -

אמנון כהן: חס וחלילה.

אורן הלמן: - - זה לא ישנה כהוא זה.

משה גפני: לא לפטר.

אמנון כהן: חס וחלילה.

משה גפני: אפשר לעשות את ההנחות האלה?

משה גפני: אה, זה "רשות החשמל".

אורן הלמן: אנחנו פועלים לפי הוראות החוק ובוודאי לפי הוראות - - -

משה גפני: תראו, חברי הכנסת, חבר הכנסת שנאן, אני בעיקר אומר לך, מה אתה מסתכל?

שכיב מוראד שנאן: אני שומע.

משה גפני: אני בעיקר אומר לך, יכולים לעשות חוק, יכולים לעשות מה שרוצים, לא יצא שום דבר מזה.

משה גפני: תסתכל, תסתכל מה שקורה פה עם החוק הזה - -

שכיב מוראד שנאן: אסור לשלוח את אורן הלמן לישיבת ועדת הכספים.

משה גפני: לא, אורן הלמן - - -

אודי אדירי: לא, אדוני היושב-ראש, ההנחות יגדלו משמעותית, הביצוע של ההנחות יגדל משמעותית, אם יגיע ל-1.5% או לא אני לא יודע, אבל יגדל משמעותית מאוד.

משה גפני: לא, לא, בסדר, בסדר.

שכיב מוראד שנאן: אדוני היושב-ראש, אני מבקש, באמת, ניקח את זה ברצינות.

משה גפני: אני לוקח את זה ברצינות.

שכיב מוראד שנאן: לא לאשר את זה היום עד שהם יבואו אלינו עם רעיון - - -

משה גפני: לא לאשר?

שכיב מוראד שנאן: כן.

משה גפני: תהיה בעיה, יעלו המחירים.

אמנון כהן: יעלו - - -

שגית אפיק: יעלו המחירים.

משה גפני: הייתי מת לא לאשר, תאמין לי.

שכיב מוראד שנאן: אני בעד לא לאשר.

משה גפני: אבל - - -

שכיב מוראד שנאן: אני בכל מקרה הולך להצביע נגד.

משה גפני: אז המשמעות של העניין זה שהמחירים יעלו, זו המשמעות.

שכיב מוראד שנאן: המשמעות שהם יבואו עם רעיונות אחרים שישפרו את המצב ובסופו של דבר הם יודעים שאישור - -

משה גפני: מה אתה אומר, אמנון?

אמנון כהן: להצביע.

משה גפני: צריך להצביע, אין ברירה.

שכיב מוראד שנאן: - - הם כן יקבלו.

שכיב מוראד שנאן: אני במקומך לא הייתי רץ לתת את האישור כל כך מהר.

אמנון כהן: תחום אותם בזמן לגבי ה-1.5%.

משה גפני: לכמה זמן אתם מבקשים את הערבות?

גיל שבתאי: שנה.

ענת מימון: שנה.

חגי פדר: הערבות הזאת למשך שנה-שנה וחצי הולכת להיות.

משה גפני: כמה?

משה גפני: שנה או שנה וחצי?

ענת מימון: כתוב שנה.

שגית אפיק: כתוב שנה.

שגית אפיק: ביקשתם לשנה בלבד.

טמיר כהן: במכתב כתבתם שנה.

עמית כהנא: שנה.

ענת מימון: "ועד לתקופה של שנה מיום אישור הערבות".

גיל שבתאי: שנה מיום - אה, לא, שנה להנפקת הערבות, כן.

משה גפני: כמה זמן אתם מבקשים את הערבות הזאת?

ענת מימון: לא כתוב שנה להנפקת הערבות.

קריאה: היא גם תונפק לשנה.

ענת מימון: "שנה מיום אישור העברות על-ידי ועדת הכספים".

גיל שבתאי: שנה מיום האישור יעמידו את הערבות, לא ששנה התוקף של הערבות.

ענת מימון: אנחנו צריכים לכתוב זמן.

אודי אדירי: תוקף של ערבות יכול להיות יותר ארוך.

שגית אפיק: לא, תוקף הערבות לא יכול להיות יותר זמן, כי ועדת הכספים צריכה - - -

משה גפני: אוקיי, אני מביא את זה להצבעה.

טמיר כהן: אני יכול לשאול שאלה?

משה גפני: כן, בבקשה.

טמיר כהן: יש לי שתי שאלות: גיל, אחת, יש לנו את ההנחה של ה-88% שמסתיימת בסוף אפריל, מה אתם מתכוונים לעשות אתה?

טמיר כהן: כי זה ישפיע על -?

גיל שבתאי: סליחה, לא הקשבתי, אנחנו מבקשים את הערבות לשנה, אני פשוט - - -

אודי אדירי: מתכוונים להאריך אותה.

טמיר כהן: מתכוונים להאריך?

אודי אדירי: כן.

טמיר כהן: בכמה זמן?

אודי אדירי: התאריך נקבע לאפריל.

אודי אדירי: המתווה שסיכמנו עם החברה ועם הרשות היה מתווה שאנחנו נבחן את זה בהתאם למצב משק הגז, זאת אומרת, האם חזר הגז המצרי ויש אספקת גז סדירה.

אודי אדירי: בהינתן העובדה שמצב העניינים הוא שהמצב אף הוחרף, אנחנו נאריך את זה.

אודי אדירי: כשכל עוד מצב העניינים הוא המצב הזה שהמשק מסתמך על סולר, אז אנחנו קרוב לוודאי נאריך עד סוף השנה, יכול להיות שבמנה אחת או בשתיים.

משה גפני: אוקיי.

טמיר כהן: ועוד שאלה אחת לגיל, לחשב הכללי: עלות הערבות – כמה קבעתם אותה?

גיל שבתאי: העמלה?

טמיר כהן: כן.

גיל שבתאי: חצי אחוז.

טמיר כהן: זה סגור?

גיל שבתאי: כן.

ענת מימון: סליחה, אני רוצה - - -

משה גפני: שנייה, בבקשה.

ענת מימון: רק לגבי הגבלת סכום הערבויות סעיף 3, בדרך כלל אתם מציינים את העמידה בהגבלה - - -

עמית כהנא: שלחנו.

גיל שבתאי: כן, כתבנו שזה במסגרת - - -

עמית כהנא: שלחנו את מצבת הערבויות היום בבוקר, לדעתי היום אנחנו נמצאים - - -

שגית אפיק: זה לא מופיע במכתב.

ענת מימון: איפה שלחתם?

גיל שבתאי: כן, זה לא מופיע במכתב, אבל ביקשת את זה העברה - - -

שגית אפיק: אז מה כתוב במה ששלחו לך?

שגית אפיק: כי זה פשוט לפי החוק צריך - - -

גיל שבתאי: זה 10% מהתקציב ללא פיתוח ואנחנו עומדים בהיקף הזה.

קריאה: יש 26 מיליארד ויש להם 24 מיליארד.

גיל שבתאי: אנחנו עומדים בהיקף הזה כרגע, יש 24 מיליארד.

משה גפני: לא יותר מ-24.7 מיליארד.

שגית אפיק: לא, הם צריכים להיות לא יותר מ-10% - -

ענת מימון: עד 10%.

שגית אפיק: - - מתקציב - - -

גיל שבתאי: שזה בערך 24.7 מיליארד, נכון?

גיל שבתאי: ואנחנו - - -

שגית אפיק: יש להם גם הגבלת תקופה, אז זה – כשתצביע - - -

משה גפני: רבותי, אני עובר - כן, בבקשה.

נופיה בכר: רציתי להגיד לגבי ההצעה כאן של הערבויות - לדחות את זה.

נופיה בכר: המשמעות של דחיית מתן הערבות זו ריבית הרבה יותר גבוהה - - -

משה גפני: לא, לא הבנתי.

משה גפני: מה את מציעה?

נופיה בכר: אני עדיין לא מציעה, אני מתייחסת למה שנאמר.

אמנון כהן: היא מתייחסת למה שאמר חבר הכנסת שכיב.

משה גפני: כן, בבקשה.

נופיה בכר: לפני שזה עולה להצבעה.

נופיה בכר: הציע חבר הכנסת לדחות את ההחלטה לגבי הערבויות.

נופיה בכר: אני אומרת, ההחלטה הזאת - אם לא ייתנו להם ערבות מדינה והם יצטרכו לגייס את הכסף מהמשאבים שלהם בלי ערבות, המשמעות היא ריבית הרבה יותר גבוהה, וכמו שאמרו כאן, תעריפים יותר גבוהים לאזרח.

נופיה בכר: אז זה לא דופק את החברה, החברה תיקח את ההלוואה אם היא צריכה אותה, היא תצטרך לשלם על זה הרבה יותר בתנאים הרבה פחות טובים, אז זו המשמעות.

שכיב מוראד שנאן: הבנתי את זה בלי שיסבירו לי את זה.

שכיב מוראד שנאן: אני קצת מבין באחד ועוד אחד כמה זה.

שכיב מוראד שנאן: אבל לדעתי, עצם העובדה שהמצב הזה עובר כל פעם בלי שזה מקבל יחס אמיתי לטובת האזרח, זה גרוע מאוד ואני מתנגד לזה גם אם יאשרו את זה.

משה גפני: חבר הכנסת שנאן, אני הולך לעשות ככה – אבקש מהוועדה לאשר את זה בגלל הסיבה הזאת שאחרת המחירים יעלו.

משה גפני: אבקש ממשרד האוצר, ממשרד האנרגיה ומ"חברת החשמל" לא להביא לנו בקשות נוספות לערבויות, נגביל את זה בזמן לשנה אחת, עד שאנחנו לא מקבלים פירוט מדויק – מה קורה עם ההנחות.

אמנון כהן: למה?

אמנון כהן: נחכה שנה?

משה גפני: לא שנה, יש קודם.

גיל שבתאי: אנחנו ממילא באים עוד חודש-חודשיים.

שכיב מוראד שנאן: הוא מתכוון לתת את הערבות לשנה ולהגביל אותם במתן תשובות לא לשנה אלא פחות.

משה גפני: לא, הם חייבים לבוא - - -

אמנון כהן: לפני הבקשה הבאה תביא לי את המידע.

משה גפני: כן.

משה גפני: הבקשה הבאה תבוא כנראה בעוד חודשיים-שלושה.

גיל שבתאי: בעקבות העלייה במחירים אנחנו נבוא לפה תוך חודשיים.

גיל שבתאי: תוך חודשיים נגיע לכאן.

משה גפני: תוך חודשיים צריכה להגיע בקשה נוספת לוועדת הכספים.

משה גפני: אני מודיע להם: אל"ף, שאני מגביל את זה לשנה מיום האישור בוועדה, ואני דורש מהם, כשהם מגיעים עם עוד בקשה לוועדה - והם מגיעים כנראה בתוך כחודשיים - אני מבקש לדעת לגבי ההנחות.

משה גפני: אני לא סומך על החוק בעניין הזה.

משה גפני: החוק מאוד פרוץ, הוא - - -

אמנון כהן: הוא אפשר להם פשוט לשבת ולשתות קפה ביחד.

משה גפני: הוא אפשר להם לשחק עם העניין.

משה גפני: אנחנו הולכים להקשיח עמדות בעניין של ההנחות.

משה גפני: לא אקבל – ואז אל תגידו שהמחירים יעלו בגלל שלא נאשר, לא ערבות ולא הארכה ולא שום דבר אם לא נקבל תשובות ופתרונות לעניין הזה, אז זה דבר אחד.

משה גפני: עכשיו, נציגת משרד האנרגיה, נופיה, אני מתנצל שהיות ואת כאן, אז אני אומר לך – אנחנו אישרנו מקודם הנחות במים, בא היועץ של שר האנרגיה לחבר הכנסת מקלב ושואל אותו למה ילדי צ'רנוביל לא בפנים.

משה גפני: אמר לו חבר הכנסת מקלב: אני ניסיתי, ביקשתי - -

אמנון כהן: והשר התנגד.

משה גפני: - - ביקשתי להכניס את ילדי צ'רנוביל בהנחה של המים, אז הוא אומר לו: משרד האוצר אמר לי שלא ביקשת.

משה גפני: תגידי לשר, אני רואה את האמירות האלה בחומרה רבה.

משה גפני: אם השר רוצה להכניס את ילדי צ'רנוביל, אני לא הממשלה - -

אמנון כהן: שיביא כסף.

משה גפני: כן, שיביא כסף ממשרד האנרגיה, שיתווכח עם משרד האוצר, שינהל אתם דיונים.

משה גפני: עם כל הכבוד, שאנחנו רואים עולם הפוך, אבל יש גבול לעולם ההפוך שאנחנו מסכימים לספוג.

משה גפני: אנחנו יורקים דם עם המלחמה עם משרד האוצר להנחות.

משה גפני: היינו צריכים להוריד אוכלוסיות מאוד קשות.

משה גפני: שר בממשלה, מופקד על "רשות המים" לא יכול לתת הנחייה כזאת?

משה גפני: הוא מתווכח עם חבר הכנסת מקלב?

אמנון כהן: במקום להגיד תודה.

משה גפני: שאתמול הוא בכה בטלפון - הוא אומר לי: את מי אני אוריד?

משה גפני: הוא אומר לו: שמתי את ילדי צ'רנוביל, הם הוציאו את זה.

גיל שבתאי: אני רק רוצה לחדד לעניין התקופה.

משה גפני: התקופה זה שנה מאישור הוועדה.

גיל שבתאי: שעמלת הערבות תהיה משנה, אבל התקופה עצמה - - -

משה גפני: הערבות תהיה לשנה מיום האישור בוועדה.

גיל שבתאי: לא, את זה אנחנו צריכים עד שנה וחצי - -

משה גפני: אתם יכולים לרצות.

גיל שבתאי: - - כי ההנפקה לא הולכת להיות השבוע, יכול להיות שהיא תהיה - - -

משה גפני: בסדר, אז שתהיה השבוע.

גיל שבתאי: אבל אני - - -

אמנון כהן: לא, טכנית אי-אפשר.

שכיב מוראד שנאן: שנה מיום ההנפקה.

ענת מימון: זה לא ישים להחלטה הזאת.

טמיר כהן: הם אמרו - - -

גיל שבתאי: הבקשה היא שהתקופה עצמה של החזר הערבות הוא עד שנה וחצי - - -

משה גפני: מתי ההנפקה?

גיל שבתאי: הערבות צפויה להיות תוך שבוע וחצי, משהו כזה.

משה גפני: אז למה שנה וחצי?

גיל שבתאי: לא, התקופה עצמה, תקופת ההחזר.

גיל שבתאי: שוב, אני לא רוצה - - -

טמיר כהן: אתם אמרתם לנו שההנפקה תהיה ב-5 באפריל.

טמיר כהן: זו לא דרך – זה עוד יומיים.

גיל שבתאי: זה תלוי בתנאי השוק.

אמנון כהן: אתה מסתדר?

אמנון כהן: כמה זמן אתה צריך?

גיל שבתאי: אנחנו צריכים שתקופת ההחזר תהיה עד שנה וחצי.

גיל שבתאי: היא צפויה להיות, עמיר, היא צפויה להיות השבוע, אבל תלוי בתנאי השוק ועד שיגמרו את כל הדברים.

אמנון כהן: יש היגיון במה שהוא אומר.

משה גפני: הבנתי, גיל, תודה רבה.

משה גפני: אני מבקש להציע כך - שהערבות תהיה שנה מיום ההנפקה, אלא אם כן ההנפקה תתבצע לא בתוך חודשיים אלא יותר מזה ואז אבקש שתחזרו לוועדה.

אודי אדירי: אדוני היושב-ראש, רק מלה בעניין הזה.

אודי אדירי: תראה, אנחנו מנסים פה ליצור משהו שיאפשר ל"חברת החשמל" להתקיים.

אודי אדירי: זה לא סוד שהשינוי המשמעותי באספקת הדלקים של החברה הולך להיות בעוד כשנה ושלושה או ארבעה חודשים.

משה גפני: בסדר, תבואו לכאן.

אודי אדירי: לא, נבוא לכאן בכל מקרה.

אמנון כהן: הוא לא נותן להם את זה.

אודי אדירי: יש לנו הרבה ערבויות.

אודי אדירי: אבל הערבות הזאת, אם כבר נותנים אותה, אז בוא ניתן אותה כך שלא צריך בעוד שנה לבוא עוד פעם למחזר אותה.

אודי אדירי: אנחנו בכל מקרה נבוא בעוד חודש לבקש מהוועדה - - -

משה גפני: רגע, שנייה.

משה גפני: ההנפקה תהיה בחודש הבא פחות או יותר לפי מה שאתם אומרים.

משה גפני: חודש הבא, חודש וחצי, בסדר.

גיל שבתאי: כנראה בשבוע הבא, אבל - - -

משה גפני: שבוע הבא.

משה גפני: אתם מקבלים אישור לשנה והאישור הזה, אם יהיה שינוי במחירי הדלקים ואתם תצטרכו הרי לבוא לכאן כמה פעמים, תבואו עוד הפעם - - -

אודי אדירי: לא, אבל אז ההנפקה ניתנת לשנה.

גיל שבתאי: ההנפקה תינתן לשנה, ואז הריבית נקבעת - -

אודי אדירי: סתם זה חבל.

גיל שבתאי: - - בהתאם לתקופת ההלוואה.

גיל שבתאי: אנחנו מבקשים אישור לעד שנה וחצי, אנחנו צריכים לסגור בדיוק עם "חברת החשמל" את התקופה, כי זה הזמן שצריך כדי לגשר על הפער בתזרים המזומנים.

אודי אדירי: אנחנו במילא נחזור לפה.

גיל שבתאי: כפי שאמרתי, אנחנו ממילא נבוא לפה בעוד חודשיים עם ערבות נוספת שהיא כנראה אפילו תהיה יותר ארוכה משנה וחצי.

גיל שבתאי: תזכור שהפריסה של התעריף היא למשך שלוש שנים.

גיל שבתאי: לכן, צריך לבנות כאן - - -

משה גפני: מה זה, הערבות של ה-88%?

גיל שבתאי: לא, אנחנו מדברים על עוד ערבות שתינתן להנפקה ציבורית.

משה גפני: אה, הנפקה נוספת – מה שאתם עומדים - - -

אמנון כהן: שנה וחצי, גפני, זה בסדר.

גיל שבתאי: שהיא תהיה על בסיס תשקיף לתקופה יותר ארוכה משנה וחצי.

גיל שבתאי: תזכרו עוד פעם, המסגרת של המיתון של עליית התעריף היא למשך שלוש שנים.

משה גפני: כן, אבל זה כבר לא משנה.

גיל שבתאי: אבל הערבות הזאת נועדה לגשר - - -

משה גפני: אתם רוצים שנה וחצי מיום האישור?

גיל שבתאי: עד שנה וחצי.

משה גפני: עד שנה וחצי מיום האישור?

גיל שבתאי: עד שנה וחצי מיום ההנפקה.

גיל שבתאי: אני אומר שוב, ההנפקה צריכה להיות בחודש הקרוב.

שגית אפיק: לפי החוק אי-אפשר לעבור בערבות שנתיים.

שגית אפיק: הוועדה לא יכולה לאשר לכם שנתיים.

שגית אפיק: עד שנתיים זה המקסימום.

חגי פדר: שנתיים ממועד ההנפקה.

גיל שבתאי: לא, שנתיים ממועד תוקף האישור.

שגית אפיק: כיוון שמועד ההנפקה לא ידוע כרגע.

שגית אפיק: שוב, מועד תוקף האישור זה מהיום עד עוד שנתיים.

שגית אפיק: מועד ההנפקה, אתם אומרים: אולי עוד שבוע, אולי עוד חודשיים, הוא לא - - -

גיל שבתאי: לא, הוא בחודש הקרוב.

משה גפני: החוק קובע שתוקפו של אישור שנתנה הוועדה לפי הוראות סעיף קטן (א) יהיה לשנתיים.

אודי אדירי: לא, זה התוקף לאישור.

גיל שבתאי: זה בסדר, אין לנו בעיה עם התוקף.

גיל שבתאי: התוקף מספיק חודשיים.

שגית אפיק: התוקף לאישור - אין לך - - -

אודי אדירי: לא, רגע יש לי הבנה בסיסית, שגית, שנייה.

אודי אדירי: יש תוקף לאישור – זה מתי יכולים להעניק ערבות, בסדר?

אודי אדירי: זה גם חודשיים מספיקים.

אודי אדירי: כשאנחנו מעניקים ערבות היא כנגד הלוואה שהחברה לוקחת - -

גיל שבתאי: לתקופה.

אודי אדירי: - - היא יכולה להיות גם עשר שנים.

אודי אדירי: שם אנחנו צריכים שנה וחצי.

אודי אדירי: זה הכול.

שגית אפיק: הבנתי, שנה וחצי.

אודי אדירי: התוקף לאישור הוועדה מספיק לשנה.

גיל שבתאי: על-פי החוק הוועדה לא צריכה לאשר את התקופה, היא רק צריכה לאשר את מודע תוקף האישור.

גיל שבתאי: אנחנו רק אומרים לכם שהערבות תהיה עד שנה וחצי ותוקף האישור מספיק לנו לשנה, אפילו פחות מזה, אבל מספיק לנו לשנה.

משה גפני: מה זאת אומרת?

משה גפני: תוקף של אישור לשנתיים, אפילו שבתוך שנתיים הם עוד לא עשו כלום?

שגית אפיק: כן.

גיל שבתאי: כי זה הכול תלוי בתנאי השוק.

משה גפני: מי עשה את החוק הזה?

אמנון כהן: אבל זה לפי תנאי שוק.

אמנון כהן: גפני, מחכים לרגע האמת.

שגית אפיק: התיקון שלו זה 10% לדווח לך.

משה גפני: איזה חוקים עושים לכם, חבל על הזמן - -

עמית כהנא: אדוני היושב-ראש, צריך את זה כי - - -

משה גפני: - - עכשיו אני מבין למה המדינה מתנהלת ככה.

משה גפני: אתה הבנת?

משה גפני: ב-1958 עשו חוק שאתה נותן להם אישור בוועדת הכספים, והאישור בתוקפו שנתיים והוא יכול אחרי שנה ושמונה חודשים לעשות הנפקה - -

עמית כהנא: אדוני היושב-ראש - - -

משה גפני: - - בלי לבקש רשות מאף אחד.

עמית כהנא: אדוני היושב-ראש, המטרה של הסעיף הזה היא כמו שלמשל נתנו ערבות ליח"פים (יחידות פרטיות) - - -

שכיב מוראד שנאן: אם לא הוחלט אחרת.

עמית כהנא: רק להסביר את המהות של זה - - -

משה גפני: כן, מי אדוני?

עמית כהנא: עמית כהנא ממחלקת ערבויות מדינה בחשב הכללי.

משה גפני: יועץ משפטי?

עמית כהנא: לא.

משה גפני: אז אני יכול לדבר אתך בגובה העיניים, כן.

עמית כהנא: כמו שנתנו את הערבות ליח"פים לתקופה של שנתיים, כי כל פעם חותמים על ערבות למשך זמן מסוים, אז נתנו משך של שנתיים שעסק יבוא ויבקש את הערבות.

עמית כהנא: לזה יש את משך הזמן שאז אפשר להנפיק את הערבות.

משה גפני: הבנתי.

גיל שבתאי: אנחנו צריכים מסגרות.

משה גפני: אתם באים לכאן בעוד חודשיים?

עמית כהנא: בעזרת-השם.

גיל שבתאי: בכל מקרה לערבות אחרת, בכל מקרה לערבות נוספת כי מיליארד וחצי שקלים לצערנו לא מספיקים בגלל העלייה החדה - - -

משה גפני: בסדר, הנה אורן.

אורן הלמן: אני רק רוצה להגיד בהמשך למה שאמרו פה:

אורן הלמן: אנחנו מתכוונים להנפיק עד יום חמישי הזה במידה ויהיו לכם - - -

משה גפני: בסדר, הבנתי.

גיל שבתאי: התוקף צריך להיות עד שנה, ההנפקה צפויה להיות עד שנה וחצי עצמה, זאת אומרת, משך ההחזר של ההלוואה, אבל זה רק לידיעה - לא באישורים.

משה גפני: תגידי לי אם אני יכול לעשות את זה.

שגית אפיק: אוקיי, אין בעיה.

משה גפני: אנחנו נותנים אישור שתוקפו לשלושה חודשים.

משה גפני: ואנחנו מאשרים תוקף מיום ההנפקה לשנה וחצי.

משה גפני: אפשר?

משה גפני: זה עונה על הבעיה?

שגית אפיק: בסדר, כן.

אמנון כהן: כן, מאה אחוז.

אמנון כהן: קיבלנו את זה.

משה גפני: אגב, בעוד חודשיים הם מגיעים עוד הפעם ואני עומד בעניין הזה, אני מבקש רק שיזכירו לי אם אשכח בגלל שיש עוד הרבה בעיות עד אז.

אמנון כהן: תוציא להם מכתב.

משה גפני: אתה יודע מה, אתה צודק.

משה גפני: צריך להוציא מכתב.

משה גפני: לפני שאתם מגיעים עם ערבות נוספות, אנחנו מבקשים לדעת לגבי ההנחות: מה הולך לקרות עם ה-1.5% מסך התשלומים - -

אמנון כהן: תיתן לשר האוצר.

משה גפני: - - מי זכאי לקבל?

משה גפני: מתי מקבלים את ההנחות?

משה גפני: אתם מגיעים תוך חודשיים, תוך חודשיים אני רוצה תשובה על העניין הזה.

שכיב מוראד שנאן: טוב, אם זה יהיה בר ביצוע אי-פעם.

משה גפני: כן, זה יהיה בר ביצוע משום ש-0.7% כבר נותנים.

שכיב מוראד שנאן: זה שעוד יש - - -

משה גפני: רק השרים עסוקים, יש להם דברים יותר חשובים.

משה גפני: אני מביא להצבעה את ערבות המדינה ל"חברת החשמל", כאשר ההצעה היא שהאישור בר-תוקף לשלושה חודשים מיום ההנפקה למשך שנה וחצי.

משה גפני: מי בעד אישור הערבות?

משה גפני: מי נגד?

משה גפני: – אין.

משה גפני: מי נמנע?

משה גפני: – אין.

משה גפני: בעד – פה אחד

משה גפני: הערבות אושרה.

משה גפני: תודה רבה.

גיל שבתאי: תודה רבה.